
lostquam viri docti, qui ad res grammaticas studium et 

diligentiam conferunt, nisi singula perquirendo ad universara linguae 

cognitionem perveniri non posse recte perspexerunt, nostris tempo- 

ribus magis quam antea singulorum scriptorum genus dicendi 

diiigentius examinaverunt et persecuti sunt. Praecipue autem haec 

studia ad eos scriptores pertinent, qui nobis quasi quandam ima- 

ginem et specimen praebent priscae latinitatis : quare Bomanorum 

poetae scenici in primis nuuc doctorum virorum ingenia exercent. 

Sed Lucretius quoque in hoc numero habendus est, qui quamquam de 

rerum natura libros exeunte fere septimo saeculo p. u. c. con- 

scripsit, quo tempore Ciceronis opera liugua Latina vel maxime 

exculta et ad summum fiorem perducta est, tamen ornatum ser- 

monem vi et auctoritate Graecorum in vernaculam linguam collatum 

in suum usum non convertit, sed ut ipse erat prisca virtute et fide, 

ita orationem suam ad antiquiorem et graviorem Plauti Ennii 

Lucilii elocutionem conformare maluit, quam Graecorum imitari 

exemplum. Quapropter permulti huic poetae illustrando et 

emendando operam navaverunt, postquam Lachmannus carmina ad 

optimorum codicum fidem reconsita atque emendata edidit, omni- 

busque studiis quae huc spectant fiimum constituit fundamentum. 

Namque ut omittam quae post doctissimum illum virum Munroius 

in editione critica et exegetica (Cambridge 1860 et iterum 1866) 

ad singulos Lucretii locos accuratius illustrandos eiusque sermo- 

nero subtilius pernoscendum attulit, multi nostrae aetatis viri eruditi 

ad singulas generis dicendi partes studium contulerunt et peculiaribus 

libellis ea quae invenerunt in lucem prodiderunt, velut Altenburgius 

(de usu antiquae locutionis in Lucretii carmine obviae, Gothae 1857), 

Prollius(de formis antiquis Lucretianis, Vratislaviae 1859), Bouterwe- 

kios (Lucretianae quaestiones grammaticae et criticae, Halis 1861), 

1* 

Schubertus (de Lucretii verborum formatione, Halis 1865), Pollias 

(de artis vocabulis quibusdam Lucretianis, Dresden 1866), Staedleros 

(de sermone Lucretiano, Jenae 1869), Kuehnius (quaestiones 

Lucretianae grammaticaeetmetricae, Yratislaviae 1869), Scbroeterus 

(die CondicionalsStze des Dichtei-s Lucenz, Wesel 1874), WolfBus 

(de Lucretii vocabulis singuiaribus , Halae 1878); sed tantum 

abest, ut iam omnia quae ad hunc poetam pertinent plana et 

explorata haberi possint, ut etiam atque etiam exsistant novae 

quaestiones^ magnusque pateat studiis grammaticis campus. Ac ne 

post syntaxis quidem lineamenta Lucretianae ab Holtzio Lipsiae 

1868 prodita singularum rerum in sermone Lucretiano obviaram 

accurata perscrutatio supervacanea videtur esse, cum alia minus 

recte exposita et pei*specta sint, alia non satis effuse explanata et 

iusto rnagis coartata videantur. Quare it verboriin Cttn praepo- 

sitionlbus compositorun apud Lucretiun usu disserere in animo est, 

neque vereor ne laborem inutilem et supervacaneum susceperim. 

Nam cum satis constet verba composita variis temporibus varie 

a scriptoribus Komanis, modo simplici casu, modo piuepositione 

iterata, usurpata esse, cumque e quaestionibus de eadem re apud 

alios iam scriptores institutis*) dilucide appareat antiquiores 

scriptores praepositionem vel eandem vel similem repetere solere, 

cum ei qui iraperatorum temporibus scripserunt nudum dativam 

praetulerint, haud ingratum videtur perquirere, quomodo Lucretius, 

is qui tam singularem locum in litteris Bomanis obtinet, hac in 

re versatus sit. 

Sed antequam ad rem ipsam accedam, paucis explicare li- 

ceat, primum quo ordine quoque modo verba disponenda esse 



*) cf. Hildebrand de verbis quae apud Giceronem Gaesarem Livium cum 
praepositionibus *a de ex* conjunguntur, progr. progymn. Dortmund 1858. 1859. 
Lehmann de vcrborum compositorum quae apud Sallustium Gaesarem Tacitum 
leguntur cum datiro structura commentatio, Yratislayiae 1863. Augustin de 
usu dativi ac praepositionum in structura yerborum compositorum quae apud 
Giceronem leguntur, Progr. gymn. Katibor 1869. Ignatius de yerborum cum 
praepositionibus compositorum apud Gornelium Nepotem T. Livium Gurtium 
Rufum cum dativo structura, Halis 1877. Hahn de verborum cum praepositi- 
dnibus compositorum apud veteres Komanorum poetas scaenicos cum dativo 
structura, Halis 1878. 

putaverim et quod consiliura in exemplis adferendis secutus sim, 
tum quid discriminis intercedat inter varias structuras a verbis 
compositis pendentes. 

Ordinem autem dissertatiouis. ita aptis^ime et dilucidissime 
instituere. mihi visus sum, ut verba disponerem ex structura, 
quam ex praepositionibus quibuscum composita sunt accipiunt. 
Quare primo loco de eis verbis quaerere in animo est, quae cum 
praepositionibus *a de ex' composita aut praepositionem assumunt, 
qua rem ab aliquo loco removeri vel ab alia re separari signifi- 
catur, aut nudum ablativum aut dativum. Altero autem loco de 
eis verbis disputare mihi proposui , quae cum praepositionibus 
^ad con in inter ob post prae sub' composita sunt. Quarum pi*ae- 
positionum, quamvis subtiles quaedam differentiae et varietates 
intercedant, hoc commune est, quod appropinquationem quasi 
quandam et coniunctionem significant, quare verba quoque, quae 
cum eis componuntur, hanc generalem ex eis accipiunt notionem. 
Hac ipsa autem significatione fit, ut duplicem patiantur con- 
structionem, aut pmepositionem aut dativum. Tertio denique 
loco ea verba colligam disponam de singulis disputabo, quae a 
verbis intrausitivis formata cum praepositionibus ^ad con de e in 
ob per praeter sub trans' composita in transitivam abeunt notio- 
nem et accusativum assuraunt. In nonuullis autem verbis cum 
usu veniat, ut praeter dativum vel praepositionem etiam accusa- 
tivum admittant, liceat mihi in eis ita versari, ut varias horum 
verborum structuras sub uno quasi conspectu coUocem, quo modo 
et discrimina quae inter eas intercedunt a^ertius et manifestius 
appareant, et rerum tractatarum perspicuitas brevitasque augeatur. 

Atque ne quis ignoret, qua ratione in exemplis adferendis 
usus sim, ita ea in re versatus sum, ut omnia exempla quam 
accuratissime et diligentissime colligerem et exscriberem. Quin 
etiam nonnulla, quae proprie ad hanc quam tractamus rem jion ' 
pertinent, quoniam praepositionis , quacum composita sunt, pro- 
pria vis non servata est neque ab ea pendet verborum structura, 
non indigna esse putavi de quibus agerem: neque enim quoque • 
loco fines tam certi tamque firmi sunt, ut ubique certo evideur 
terque dici possit, ubi praepositiouis vis potestasque sublata sit. 

tum autein constructionis verboruD] , quae tractarem, plenam vo- 
lui et ex omnibus partibus absolutam proponere speciem. 

Altero loco explicandum est quid discriminis intercedat in- 
ter varias structurai a verbis compositis pendentes. lam vero 
quoniam ex quaestionibus de verborum compositorum apud varios 
scriptores usu institutis satis apparet horum verborum construc- 
tionis legem paulatim sed constanter progressam esse, et ita 
quidera, ut antiquiores scriptores praepositionem iteratam prae- 
tulerint, cum posteriorum temporum scriptoribus dativus magis 
placeat, facile inde colligitur totam horum verborum rationem 
varie variis temporibus iudicatam et intellectam esse. Quod quidem 
discrimen ita videtur mihi definiendum esse, ut priscis tempori- 
bus, ubi praepositio saepius adhibita est, duo verborum compo- 
sitorum membra nondum tam arte tamque inseparabiliter concre- 
verint et cohaereant, ut alterum quasi vocabulum cum significa- 
tione prorsus nova efficiant; immo utraque compositionis pars in 
animo dicentis vel scribentis^ adeo etiam distincta et separata 
erat, ut pro sua quaeque primaria significatione structuram va- 
riare et immutare posset. Posteriore vero aetate, quo magis 
lingua Latina excolebatur et iu monumentis litterisque adhibebatur, 
eo minus ei qui loquebantm* aut scribebant quoque puncto temporis 
sibi conscii erant, ubi verba composita usui^pabant, duas in eis 
exstare partes, quarum utraque suam propriam notionem suamque 
rationem haberet: itaque eis utebautur quasi novis vocabulis cum 
simplicibus verbis nuUo iam vinculo coniunctis. Quo factum est, 
ut haec in structura verborum compositorum constitueretur nonna*), 
ut verba ea exciperet constructio, quae posita esset in ea quae ex 
compositione proficisceretur verborum significatione et in vi po- 
testateque singulorum casuum propria. Haec autem ita comparata 
sunt, ut verbis, prout significatio in eis inest, triplex accommodari 
possit consti'uendi ratio , coniunguntur enim aut cum dativo aut 
cum accusativo aut cum praepositione aliqua. Neque vero has 
constructiones pari ratione vel nuUo discrimine intercedente adhibere 
licet, sed certae exstant differentiae, quibuscum certae quaedam 



*) cf. Ad. Lehmann p. 3. Hahn p. 2. 

notiones et cogitationes coniunguntur. Atque praepositio tum 
suum habet locum, cum loci ratio, quae verbis praepositionibus 
primitus locali*) natuVa praeditis tribuitur, in verbo cum substan- 
tivo coniungendo enucleate et significanter exprimitur. Ciceronem 
autem eam etiam tum adhibere cum figui^te loquatur Augustin 
testatur p. 2. 

Nec multum discriminis intercedit inter iteratam praeposi- 
tionem motum alicui rei ab aliquo loco inditum significantem et 
sextum casum nude positum, quae variatio etiam apud optimos 
scriptores invenitur in verbis cum *a de ex' praepositionibus 
compositis. Ac ne ea quidem in ro Lucretius ab usitato sermone 
abhorret, quod eisdem verbis saepius, ubi de persona agitur, 
tertium casum adscripsit qui referendus est ad dativum commodi 
et incommodi. 

Verba autem quae cum praepositionibus 'ad con in inter 
ob post prae sub subter' composita sunt, saepissime ab hac 
primaria significatione, quamlocalem esse supra diximus, recesserunt, 
et magis generaliter usurpata ad omnes fere res et rationes per- 
tinent. Qua tralata significatione dativum aut etiam accusativum 
assumunt. Dativus autem quo modo cum his verbis coniungatur 
ex ipsa eius indole et natura apparet. Quae cum ita comparata 
sit, ut tertius casus valeat ad actionem de qua agitur accuratius 
definiendam, et ita quidem, ut finis indicetur actionis vel id quod 
persona — personaliter enim dativus plerumque usui^patur — in 
agendo expetat et sequatur, quocum arte cohaeret notio commodi et 
incommodi : verba composita, quippe quae per se non absoluta sed 
relativa sint, ex dativo, qui eis adicitur, tamquam suum sumunt 
supplementum, ex quo accuratius et certius cognoscitm*, quo verbi 
actio spectet quoque referenda sit. Quare ubicunque in his verbis 
e rerum conexu satis apparet, quid sit illud quod verbi actionem 
cum substantivo coniungat, dativus suum habet locum; verum 
ubi sontentia e dativo non satis manifesta fit, tum praepositione 
addita accuratius definitur, quae ratio intercedat inter verbum et 



*) cf. Haase Yorlesnngen uber lateinische Sprachwissenschafb ed. Eckstein, 
Lips. 1874 p. 122. 

substantivum. Quod discrimen nobis, cum de verborum usu 
agemus, non negligendum erit. 

Accusativus denique, qui ex tota sua indole vel proprie ver- 
bali, ut ita dicam, natura praeditus sit, etiam in lingua Latina 
proprium verbi supplementum est. Neque vero dativus et accu- 
sativus tam certis tamque definitis finibus distincti sunt, ut non 
transitus huc illuc fieri possit, quoniam non solum apud varios 
scriptores utrumque casum promiscue usurpatum videmus, sed 
etiam idem auctor modo hoc, modo illo casu utitur*) nuUo fere 
discrimine intercedente. Quare de cuiusque verbi apud quemque 
scriptorem usu quaerendum est. Sed baec hactenus, iam ad rem 
ipsam accedere licebit. 



*) cf. Hermann MueUer de generibus verbi, Gryphisvald. 1864 p. 38. qui 
hac re commotus verborum illam in transitiva et intransitiva distributionem a 
veteribus grammaticis factam, omnino reiecit. Vide etiam quae hac de re 
disputavit Haase Yorlesungen p. 95 et 157 sqq. 

erba cuui 'a de ex' praepositionibus composita, quippe qui- 
bus baec geueralis subsit notio^ ut significent uiotum ab aliqua 
re profectum vel causative actionem quae hunc motum efficit, 
triplici modo apud Lucretium constructa inveniuntur, aut cum 
praepositione , aut cum ablativo, aut cum dativo. Praepo- 
sitiones autem, quae cum his verbis coniunctae inveuiuntur, 
ita inter se differunt, ut pmepositio 'a' generaliter exprimat mo- 
tum, quo quid ab aliquo loco removetur vel ab alia re separatur ; 
praepositio autem *de' indicet motum ex superiore loco fieri in 
inferiorem; denique *ex' praepositione motus ita accuratius defi- 
niatur, ut ex interiore alicuius rei parte exoriri dicatur, quam- 
quam haec discrimina uon semper stricte servata sunt. 

Discrimen autem quod intercedit inter iteratam praepositio- 
nem et ablativum nude positum paene nullum est, nisi quod 
sexto casu, cuiusmodi sit motus, is qui legit magis e rerum 
nexu colligere debet, quam ut expressis verbis indicetm*. Dati- 
vus denique cum his verbis coniunctus referendus est ad vim 
dativi commodi et incommodi. Verba autem haec sunt: 

§♦ 1« Yerba cnm ^a' praepositione composita* 

Ab^esse cum duobus tantum locis ita constructum legatur, 
ut indicetur finis, a quo persona vel res separata est, semel 
cum praepositione , semel cum ablativo coniungitur: lY, 242 '^) 
^quantum quaeque a nobis res absit.' lY, 406 ^vix absunt no- 
bis missus bis mille sagittae.' Ceteris locis: III, 955, 1016, 1080; 
IV, 248, 1053; V, 588 absolute legitur. 



*) Niiineros semper sequor Bernaysiaiios. 

auferre cunri praepositione : IV, 533 * quid corporis auferat 
et quid detrahat ex hominum nervis/ VI, 825 *reliquias vltae 
membris ex omnibus aufert; Cum dativo incommodi: V, 205 
*duas partis geli casus raortalibus aufert/ 

Eodem modo abluere construitur, cum Lucretius ei semel 
praepositionem , semel dativum accommodet: IV, 873 *anhela si- 
tis de corpore toto abluitur/ IV, 376 *nigi*as sibi abluit um- 
bras' (sc. terra)/ 

abhorrere cum praepositione : I, 945 *volgus abhorret 
ab hac/ 

abradere cum ablativo: IV, 1095 'nec manibus quicquam 
teneris abradere membris possunt/ Eodem redit adverbium *inde' 
IV, 1102 *nil inde abradere possunt/ 

abrumpere nudum ablativum patitur: II, 214 *abrupti 
nubibus ignes; 

abundare ubi propria vocis significatio servata est prae- 
positionem assumit: IV, 89 *diffusa e rebus — abun- 
dat/ IV, 143 *summum quidquid de rebus abundat.' Sed 
ubi in tralatam abiit vim, qua idem est ac 'redundare, afHuere, 
magnam alicuius rei copiam habere,' Lucretius, sicuti omnes Ro- 
manoioim scriptores, ablativum cum hoc verbo coniungit : II, 1089 
^genus omne quod est generatim rebus abundans/ Sic aptissime 
Lachmannus scripsit mutando ^hic,' quod codicibus traditum sensu 
caret, in *est/ V, 262 *umore novo mare flumina fontes sem- 
per abundare/ V, 814 'moUi lanugine abundans/ 

avellere cum praepositione: V, 313 *avolsos silices a mon- 
tibus altis.' Cum ablativo: II, 257 'fatis avolsa potestas.' III, 
561 'avolsus radicibus.' 

avertere cum ablativo: IV, 1265 *locis avertit seminis 
ictum.' 

Restat unum verbum, cui Lucretius duobus locis ubi legitur 
dativum personae adscripsit: 

absterrere IV, 1056 *pabula amoris absterrere sibi.' 
IV, 1226 *nec divin» gatum genitalem numina cuiquam ab- 

sterreflt/ 

§• 2« Verba cuin *de* praeposltione eomposita. 

Decedere cum ablativot II, 84 *decedunt corpore febres.' 
Cum dativo personae: 11, 72 *quae decedunt coi-pora cuique/ 

declinare neutrali sensu cum ablativo coniungitur: II, 250 
*nulla regione viai declinare.* 

deducere utroque loco apud Lucretium ablativum assumit: 
I, 370 *deducere vero.' III, 533 *cunctis sensum deducere mem- 
bris.' Sic recte iam MaruUus pro *diducere,' quod codd. praebent. 

deerrare cum praepositione : I, 711 *a vero longe deeri-are 
videntur.' III, 859 *vageque deerrarunt passim motus ab sen- 
sibus omnes.' 

deferre semel cum praepositione , semel cum ablativo con- 
iungitur: I, 118 'detulit ex Helicone perenni fronde coronam/ 
III, 132 *alto delatum Heliconi/ 

deicere cum praepositione : V, 1123 *e summo deicit ictos 
invidia.' 

delibare cum praepositione : IV, 621 *pai-vam delibet ab 
aequore partem.' 

demere quamquam uno loco: III, 906 *merorem e pectore 
demet' praepositionem patitur, tamen duobus aliis locis : V, 1112 
*validis et pulchris dempsit bonorem,' VI, 420 *demit imagini- 
bus — honorem,' ubi forma ipsa dubitationem admittit, sextus 
an tertius casus statuendus sit, dativum potius accipiam, quon- 
iam priore loco manifesto agitur de personis, quibus quid adimi- 
tur, altero quamquam de imaginibus sermo est, eae ita intro- 
ducunter, ut in actione*) videantur esse, vel potius ut damno 
quasi quodam afBciantur. 

demittere bis cum praepositione , bis cum ablativo con- 
iungitur: II, 1154 ^mortalia saecla superne aurea de caelo de- 
misit funis in arva.' VI, 257 *e caelo demissum fulmen.' Cum 
ablativo: V, -672 'moUem malis demittere barbam.' VI, 445 
demissum caelo prestera.' 

deripere cum praepositione *de:' IV, 32 *quasi membranae 
summo de corpore rerum dereptae.' Eodem modo 

*) Qaomodo Eomanorum poetae de rej)as agant qaasi de personis vid. B. 
Kaehner gramm. II, §. 80 Anm. I. 

descendere VI, 427 *in mare de caelo descendat/ 
detrabere cum pi*aepositione : III, 225 *detractum de cor- 
yl^l pore quidquam.' 111, 512 ^de summa detrabere bilum.' IV, 

534 'quid detrahat ex bominum nervis — perpetuus sermo.' 

V, 683 'quod ab alterutra detraxit parte.' Semel cum ablativo: 

III, 442 *detracto sanguine venis.' 

detrudere V, 637 'aestivis solem detnidere signis' cum 

ablativo coniungitur, sicut etiam 

deturbare V, 401 *deturbavit equis in terram.' 

Quibus subiungam ea exempla, quae dativum commodi vel 

incommodi praebeut: • 

decidere V, 933 *arboribus veteres decidere falcibu' ramos.' 
deesse I, 43 *communi deesse saluti.' III, 254 *ut vitae 

desit locus.' 

depellere III, 321 *quae nequeat ratio depellere nobis.' 

§• 3« Yerba cum ^ex' praepositioue eomposita. 

excipere bis apud Lucretium cum 'ex' coniunctum reperitur 
et ea quidem siguificatione, ut status quidam aliam rerum condi- 
cionem continuo sequi et tamquam inde proficisci dicatur : V, 826 
*ex alioque alius status excipere omnia debet.' V, 832 *ex alio 
terram status excipit alter,' 

excutere cum praepositione : VI, 687 *ab ollis excussit 
calidum flammi^ velocibus ignem.' 

eiflare uno loco ubi Lucretius neutrali sensu adhibuit 
ablativum cum eo coniunxit: VI, 681 *flamma foras vastis forna- 
cibus efflet.* -n 

effluere cum ablativo: VI, 795 *manibus nitidum teneris 
opus effluit ei.' Eodem modo 

effutire V, 907 *multa licet simili ratione effutiat ore.* 

effugere bis cum ablativo coniunctum reperitur: II, 45 
*religiones effugiunt animo.* IV, 38 *animas Acherunte effugere/ 
Beliquis autem locis Lucretius vulgarem accusativi structuram 
i'5/; accommodavit : I, 83^ *ut mortem effugiat.* III, 748/ *effugeret 16^j 
canis — incursum cervi.' IV, 82l/*vitium effugere.' IV, 1142 f^Sj 
*effugere infestum.' Discrimen autem quod intercedit inter has 

duas constructiones manifestum est : cum accusativo enim iunctum 
hoc verbum indicat fugam vel evitationem rerum adversarum, 
quibus nondum affecti sumus ; ablativus autem vel praepositjp, 
quae apud optimos scriptores ita usitatior est, tum adbibetur, cum 
e periculis malisve rebus servamm*, in quibus antea versati sumus« 

Simile discrimen intercedit inter praepositionem et accusati- 
vum in construendo verbo exeundi. Omnes enim loci, qui 
praepositionem aut ablativum patiuntur, apud Lucretium tales 
sunt, ut meram servent loci signiiicationem , unde motus profi- 
ciscitur, ita cum praepositione : III, 1058 ^exit saepe foras ma- 
gnis ex aedibus/ V, 791 *de salsis exisse lacunis.' V, 830 'e 
contemptibus exit,' codices hic praepositionem omiserunt, sed 
metrum postulat, quod etiam cadit in V, 1276 ubi versus iterum 
occurrit. 

Cum ablativo: I, 668 'suis mutatum finibus exit,' quod 
sine variatione repetitur II, 753; III, 517. III, 770 *membris 
exire senectis.* IV, 512 'normaque si fallax rectis regionibus 
exit.' IV, 1140 'retibus ipsis exire.* V^, 120 *exierunt donec 
regionibus artis.' VI, 1219 'nec tristia saecla ferai*um exibant 
silvis.' Ubi vero accusativus suum habet locum, verbum trans- 
late dicitur et ad eundem fere redit sensum, quo nuncupamus 
'relinquere vel evitare' ita V, 1328 *feros exibant deutis ad- 
actus iumenta.' VI, 1215 ^ut acrem exiret odorem.' 

eximere ablativum assumit in oratione 'exempto rebus 
inani' bis occurrente I, 660, 742. 

eicere cum praepositione : III, 875 'nec radicitus e vita 
se tollit et eicit.' Cum ablativo: IV, 1264 'eicit enim sulcum 
recta regione.' V, 982 'eiectique domo fugiebant' ubi id quod 
in mss. haud dubie corrupte scriptum est ^electique' iam Itali 
recte mutaverunt in 'eiectique.' VI, 689 *tollit se ac rectis 
ita faticibus eicit alte.' 

elicere cum praepositione : III, 58 ^nam verae voces tum 
demum pectore ab imo eliciuntur.' Ita est in codicibus. Lach- 
mannus autem quamquam hanc codicum lectionem ferri quidem 
posse uon negat, tamen eiciendi verbum praefei*t et in textum 
recipit tamquam simplicius et Lucretio magis convenieus. Ego 

aatem librorum manuscriptorum scripturam non solum ferri posse 
affirmaverim, sed multo significantius et sententiarum nexui 
multo' aptius eliciendi yerbum mihi videtur dictum esse, quam 
id quod Lachmannus mutatione effecit. Gum enim hoc loco 
sermo sit de hominibus in rebus adversis versdtis, cumque Lu- 
cretius af&rmet homines in ea ipsa rerum condicione persona 
sublata veram praebere et sinceram propriae naturae speciem, 
certe eliciendi verbum , quippe quod vim habeat cum vi aut cum 
callididate extorquendi et tamquam cogeudi, hoc loco significan- 
tius dicitur quam eiciendi. 

emittere cura praepositione : IV, 692 *emittitur ex re.' 
Cum ablativo: IV, 502 *manibus manifesta suis emittere.' 'IV, 
548 'foras emittimus ore.' 

exoriri cum praepositione: I, 187 *e teiTa exorta.' II, 
792 ^multo proclivius exorieutur candida de nuUo quam nigro 
nata colore.' VI, 732 'exoriens penitus media ab regione diei.' 
Semel cum ablativo: I, 869 *quae terris exoriuntur.' 

expellere cum j^i-aep. V, 50 'qui cuncta subegerit ex ani- 
moque expulerit dictis.' Eodem modo eademque significatione : 

expuere II, 1041 *expuere ex animo rationem.' 

exprimere semel cum praepositione , semel cum ablativo 
coniungitur: V, 487 ' expressus . salsus de corpore sudor.' IV, 
548 'has igitur voces cum nostro coi*pore exprimimus.' 

eripere cum praep. I, 218 *ex oculis res quaeque repente 
erepta periret.' Cum dativo personae: I, 1116 *tibi caeca nox 
iter eripiet.' 

eructare III, 1010 'horriferos eructans faucibus 
aestus.' 

erumpere Lucretius sive activo sive neutrali sensu usur- 
patum semper cum nudo ablativo coniungit: I, 162 ^erumpere 
caelo.' I, 724 'faucibus eruptos ignis.' IV, 1107 'libi se 
erupit nervis conlecta cupido.' V, 458 *terrae partibus erum- 
pens.* V,^949 *erumpere campo.' 

exsistere cum praep. II, 871 *vivos exsistere vermes ster- 
core de taetro.' 

exsolvere cum praep. I, 811 *vita e nervis exsolvatur/ 
III, 694 *salvas exsolvere sese e nervis omnibus/ Cum abl. I, 
932 'artis religionum animum nodis exsolvere pergo.' 

e.xtollere cum praep. III, 1 ^e tenebris tantis tam clarum 
extollere lumen/ 

extrahere cum abl. III, 330 'animae naturam corpore 
toto extrahere haut facile est." 

evellere cum praep. III, 310 *e thuris glaebis evellere 
odorem haud facile est.' 

evertere V, 163 'ab imo evertere summa/ 

Dativus commodi vel incommodi exstat: VI, 1138 'exhausit 
civibus urbem.' 



II. 

§• 1. Yerba oam ^ad' praepositioue eomposita 

vim verbis proximo capite tractatis contrariam accipiuut: etenim 
cum illa privativum ut ita dicam sensum prae se ferant et non 
incommode ad verborum 'deesse' vel *abesse' vim referri pos- 
sint, verba quae composita sunt cum ^ad' praepositione , quippe 
quae directionem ad aliquid significet, et ita quidem, ut con* 
tactus quasi quidam et coniunctio petatur, appropinquandi in- 
duunt et cobaerendi notionem. Ex qua ipsa indole aut dativum 
assumere possunt, ut appropinquandi vel coniungendi ratio ma- 
gis generaliter indicetur, aut praepositionem , qua accuratius 
coniunctio exprimatur. 

Accedere semel cum pi^aepositione coniungitur: V, 1197 
^omnis accedere ad aras/ Ad eandem potestatem redit adver- 
bium 'buc\ quod in coniunctione verborum, quae in formulam 
quasi quandam abiit quinquies I, 192, 215, 565, 753; I, 398 
ita legitur: 'huc accedit uti.' Uno loco I, 927 *iuvat integros 
accedere fontes' Lucretius accusativum huic verbo adscripsit, 
quod etiam , quamvis rarius , apud optimos scriptores*) usu venit. 

accidere semel ubi non multum diflFert a simplici verbo 
praepositionem assumit: IV, 213 *aetheris ex oris in terrarum 
accidat oras.' Altero autem loco ubi praepositio legitur, tralate ea 
ita usurpata est ut exprimat, quid etiam ad aliquam rem addi 
debeat , ut plena praebeatur et ex omnibus partibus absoluta eius 
rei species: IV, 234 'quae poterit res accidere ad speciem qua- 
drata.' Dativum huic verbo Lucretius, sicut omnes scriptores, 
accommodavit , ubi sermo est de rebus adversis homines afflictan- 
tibus aut omnino de rebus quae ex improviso nobis occurrunt: 



*) cf. Drakenb. ad Liv. IX, 40, 19. Nipperd. ad Tac. Ann. XII, 31. 

III, 838 ^baiid nobis quicquam acciJere omnino poterit.' III, 
862 *cui male possit accidere/ IV, 879 'animo nostro primum 
simulacra meandi accidere/ V, 98 'quam res nova miraque 
menti accidat exitium caeli/ Dno loco Lucretius, recedens ab 
usitato sermone, accusativum huic verbo adscripsit: praebetur 
quidem codice quadrato V, 607 *segetes stipulamque videmus 
accidere ex una scintilla incendia passim/ Oblongus habet *ac- 
cedere', eiusque corrector *accendere', quae metro repugnant. 
Suo iure Lachmannus traditam lectionem defendit et in textum 
recepit, quoniam satis stabilita ea videtur esse loco Plautino 
Stich. 88: 'paternae vocis sonitus auris accidit.'*) Nec valde 
dissimile.est, quod dicit noster IV, 566 *pars vocum non auris 
incidit ipsas' (de quo vide infra s. v. incidere), quoniam ratio 
praepositionum *ad' et *in' ad eandem fere redit potestatem. 
Et id quoque huc revocari licet, quo Accius bis usus est *men- 
sam accumbere' apud Nonium p. 415, 27 et 511, 17. Quae 
exempla satis mihi videntur transitivum accidendi verbi usum 
comprobare, quare variae editorum mutationes omnino superva- 
caneae sunt. 

addere V, 33 *nunc addita navigiis sunt multa.' V, 1305 
*belli terroribus addidit augmen.' 

adesse I, 337 *id (sc. olficium) in omni tempore adesset 
omnibus.' V, 1403 *vigilantibus hinc aderant solacia somni.' 

adfigere IV, 384 *animi vitium hoc oculis adfigere noli.' 

IV, 389 *sidera aetheriis adfixa cavernis.' IV, 1130 *cupido ad- 
fixum (sc. verbum) cordi.' IV, 1234 *tenve locis quia non po- 
tis est adfigere adhaesum.' V, 1320 *morsibus adfixae (sc. leae) 
validis.' 

adflare V, 567 *calidum membris adflare vaporem.* 
adhibere cum praepositione: I, 51 *vacuas auris animum- 
que sagacem — adhibe veram ad ratiouem.^ Sic optime Lach- 
mannus restituit locum, qui in codicibus plane corrupte ita scrip- 
tus est: *ut vacuas auris semotum a curis adibe veram ad rati- 
onem.' cf. Lachm. comm. p. 20 sq. II, 1023 *nunc animum 



♦) cf, Habn pag. 57. 

iiobis adbibe veram ad rationem.^ Cura dativo gerundii: II, 855 
'adhibere suum gignundis rebus odorem/ 

adlidere IV, 295 *si quis prius arida quam sit creta per- 
sona adlidat pilaeve trabive.^ IV, 568 ^solidis adlisa^ (sc. pars vocum.) 

admiscere cum praepositione : I, 745 *admiscent in eo- 
rum corpus inaue.^ Dativus ter I, 369, 382, 655 occurrit in 
oratione 'admixtum rebus inane,' tum II, 467 *levibu* sunt ali- 
unde admixta doloris corpora.* Duobus locis, quod mireris, 4n* 
praepositionem admittere videtur cum ablativo coniunctam, ita 
I, 569 *admixtum quoniam semel est in rebus inane,* V, 365 
'admixtumst in rebus inane.^ Sed praepositio hic non a signi- 
ficatione peudet, quam verbum compositione accepit, sed oratio 
'admixtumst' ad eundem fere redit sensum atque inesse, quam no- 
tionem accuratius et certius definit et circumscribit. Quare cum 
notio inhaerendi vel versandi in aliqua re praevaleat, eodem 
modo atque haec ipsa verba construitur. Denique uno loco IV, 
1239 *admiscetur muliebri semine semen' ablativus, quem dici- 
mus instrumentalem , cum eo coniungitur, ubi praepositionis in 
verbo composito potestas omnis fere omissa est, et verbum pro- 
pria simplicis verbi usurpatum est vi, quae est ^mischen, ver- 
mengen mit etwas.^ 

admovere VI, 901 *ad lumiua linum admoveas.* 

adnectere III, 691 'adnecti posse putandumst corporibus 
nostris/ 

adportare V, 100 *ubi insolitam rem adportes auribus/ 

apponere III, 373 'singula privis adposita.* 

adsimulare II, 914 'ut totis animantibus adsimulentur.* II, 
980 'totis mortalibus adsimulata.^ VI,189 *montibus adsimulata nubila.' 

adsideve Lucretius semel cum praepositioue 'propter^ con- 
iungit, in qua antiquiorem illam siguificatiouem localem servavit: 
IV, 1018 *fontem propter amoenum adsidet.* 

adsistere cum praepositione: III, 957 'mors adcaputadstitit/ 
Cum dativo: I, 965 'quibus adsistas regionibus.* 

adstare dativum admittit quem dicimus commodi vel incom- 
modi: III, 1076 'certa quidem finis vitae mortalibus adstat.* Eadem 
potestas tertio casui est in insequenti verbo: 

adsumere 11, 1124 'plura sibi adsumunt/ Altero loco 
IV, 1083 ubi est *cibus atque umor membris adsumitur intus' 
ablativum rectius statuemus, sive instrumentatis ille est, quod mihi 
verius videtur esse, sive localis cum adverbio *intus* eodem modo 
coniunctus atque VI, 202 *fornacibus intus' vs. 798 *sedibu3 intus.' 

attinere semper cum praepositione coniungitur: III, 850 
*nil ad nos de nobis attinet ante qui fuimus.' IV, 30 *quod 
vemeuter ad bas res attinet.' 

attribuere semel coniungitur cum adverbio *alio,' quod 
siguificat *aliam in partem.^ I, 681 'alio adtribui.' Lambinus 
legit 'alia,' quam suo iure Wakefieldus dicit *correctionem cuius- 
dam maiorem perspicuitatem efficere studentis, sed inconsulto et 
infructuose.' Bis cum dativo: II, 836 'omnibus adtribuas sonitus 
et odores.' III, 242 'quarta quoque his igitur quaedara natura 
necessest adtribuatui*.' 

advenire VI, 166 *ad auris tardius adveniunt.' 

advertere cum praepositione : III, 54 'advertunt animos 
ad religionera.' Altero loco oratio *animum advertere,' quamquam 
verbum intorpositum est, eandem vim eandemque structurara 
assumpsit, quam poiterioribus temporibus Iiabet, ubi in unam 
notiouem in ununique vocabulum concrevit: est enim II, 125 'hoc 
etiam magis haec animura te advertere par est coipora.' Quae 
syntaxis apud optimos auctores nou invenitur nisi in accusativo 
pronominis. 

advolare IV, 313 *ad nos bis advolat.' 

Quibus verbis adiungam 'circumdare\ quod unura ex eis quae 
cura *circum' composita sunt cum dativo constructura inveni, et 
quod utroque ioco dativura assurait: VI, 1034 *aer oranibus est 
rebus circuradatus adpositusque.' I, 87 *cui siraul iufuia virgineos 
circum data comptus — ex utraqne pari malarum parte profosast.' 

§• 2. Yerba cum praepositioue ^cou' composita, 

quippe quibus ipsa corapositione notio coniunctionis et conso- 
ciationis'*') tribuatur, ex hac significatione praeter praepositionera 

*) cf. Varges Ueber Bedeutung und Geltung der lateinig«heu Partikel coin 
in der Composition rait Verben, Progr. d. Gymn. Stettin 1846. 

2* 

rlativum admittunt. Verba autem, quae apud Lucretium hunc iii 
modum constructa inveniuutur, baec sunt: 

concurrere VI, 97 'concuiTunt sublime volantes aetheriae 
nubes couti*a pugnantibu' yentis/ 

conectere II, 704 'multaque conecti terrestria membra 
marinis/ Semel hoc verbum cum adverbio *quoquam' coniuugi- 
tur, quod cum proprie significet 4n aliquam pai*tem' in eandem 
fere cum 'conecti' coniunctum sententiam abit ac ^cum aliqua 
re': JI, 716 *conecti quoquam potuere/ 

conferre cum praepositione *ad' coniungitur: VI, 54 *con- 
ferre^eorum cogit ad imperium res et concedere regnum\ eadem 
fere significatioue , qua alibi 'tribuere' vel quod additum est 
'concedere' cum dativo usurpatm*. Altero autem loco ubi dati- 
vum assumit, eam iuduit uotionem ut sit 4'em contra rem collo- 
care ita ut inter se comparari possiut': II, 1166 'tempora tem- 
poribus praesentia confert praeteritis.' 

confligere VI, 373 ^confligunt hiemes aestatibus acres.' 

coniungere 'bis praepositionem assumit: III, 159 'esse 
animam cum animo coniunctam/ V, 562 ^ubi est coniuncta 
gravi cum corpore.' Dativus hisce locis invenitur: I, 449 ' aut 
his coniuncta duabus rebus ea invenies aut horum eventa videbis/ 
II, 1004 'inde aliis aliud couiungit et efficit omnes ros ut con- 
veiiiant/ Ita enim est in codicibus, quod Lachmaunus, quem 
secuti sunt recentiores editores, quia non quadrare videbatur ad 
conexum rerumque condicionem, sic mutavit: ^inde aliis aliud 
coniungitur et tit ut omnes sqq. sed sagaciter Goebelius *) os^ten- 
dit ab hoc poeta non alienum esse, in quo Lachmannus offen- 
dit, quod mors ea quae perimat restituere dicatur, quare nullo 
vocabulo mutato nisi in insequenti versu Mta' in ^ut' versum ita 
legendum censeo ut supra scripsi. III, 577 ^quoniam coniunc- 
tast causa duobus.' V, 563 'aer coniunctus terris.' V, 1010 
'mulier coniuucta viro.' Holtzius p. 17 omnibus his locis mi- 
rum in modum ablativum tribuit, commotus uimirum uno loco, 
ubi sextus casus manifesto et sine discrepantia codicum exstat: 



*} cf. Goebel quaestiones Lucretianae criticae etc. Salzbarg 1857 p. 1 6. 

II, 749 *nullo coniuncta colore.' Sane concedendum est ibi hauc 
structuram exstare, sed quoniam apud omnes omnium temporum 
scriptores dativus in hoc verbo construendo usitatissimus est, non 
video quare Lucretio ex uno peculiari exemplo inusitatam tribu- 
amus syntaxin. Accedit quod alibi participium quidem * coniunc- 
tus* cum ablativo consociatum reperitur*) (ita Cic. de or. I, 57, 
243 * dicendi vis egregia summa festivitate et venustate coniuncta' 
cf. ib. I, 5, 17, legg. I, 2. Verg. Aen. X, 653). Sed reliquae 
verbi formae, quoad libros evolvi, ita non usurpantur. Atque 
illud quoque minus recte in suum usum convertit, quod etiam 
simplex verbum uno loco VI, 1067 cum ablativo coniungitur, 
narn bic procul dubio is est, quem instrumentalem dicimus. Ubi 
cum exstet: 'glutine materies taurino iungitur uno' gluten vin- 
culum dicitur aut instrumentum , quo tigna trabesve conectuntur 
et cohaerent. Dativus autem ih simplici verbo sine dubio exstat 
I, 713 'aera iungentes igni.' cf. III, 80, 804 sq; IV, 430, 1079. 

commiscere semel cum praepositione: IV, 276 *seque cum 
eo commiscuit igni.' Ceteris locis dativum assumit: I, 822 
'aliis alioque modo commixta moventur.' IV, 1250 *ut semina 
^ossint seminibus commisceri.' V, 503 'nec liquidum corpus 
turbantibus aeris auris commiscet/ VI, 1157 'gemitu**) commixta 
querella.' Holtzius p. 19 his quoque locis ablativum statuit, 
quod quodammodo defendi potest, quoniam omnia exempia ita 
comparata sunt, ut verbum commiscendi praepositionis potestateui 
omisisse et meram miscendi notionem servasse videatur, ubi ab- 
lativus instrumentalis suum habet locum.***) Sed dativum potius 
ut statuam id me movet, quod verbi sigDiticationem revocari li- 
cet ad ^commiscendo addere', cui notioni unus dativus aptus est. 

contendere cum dativo: IV, 1110 *quid enim contendat 
hirundo cycnis.' 

convenire cum dativo iunctum reperitur quia significat 
*aptum esse alicui rei^ IV, 706 *non ita conveniunt ad sensus 
omnibus omnes.* IV, 1083 *ut cava conveniant plenis.* Eodem 

*) cf. EUendt ad Cic. de or. III, 15, 58. 
**) De hac dativi forma vid. R. Kuebner Gramm. I, pag. 244. 
***) cf. siipra s. y. admiscere. 

modo IV, 1251 'crassaque couveniant liquidis* constructum est, 
ubi est *se coniungere/ 

Sub finem huius paragraphi ea verba colligere liceat, quae 
dativum commodi vel incommodi assumunt: 

concedere = committere III, 960 *gnatis concede' (sc. 
omnia). Codices habent 'magnis/ quod haud dubie corruptum 
iam MaruUo offensioni erat qui scripsit *iam aliis.* Sed Lachmanno 
cum ne hoc quidem rerum conexui satis apte dictum videretur, 
ipse coniecit *dignis* scribendum esse. Mihi magis placet id quod 
Bernaysius in textum recepit *gnatis,* praesertim cum in superioribus 
senno sit de senibus vitam relinquentibus qui monentur, ut 
senectutem aequo animo ferant committantque vitae munera 
posterioribus. IV, 1176 'quam mortali concedere par est.' IV, 1183 
'humanis concedere rebus.' V,1356 *rauliebribus manibus concedere.' 
V, 1369 *locum concedere cultis.^ 

conciliare II, €63 *cui possint incommoda conciliari.* 

comraittere = tribuere, commendare V, 779 ^incertis 
committere ventis.* V, 1363 *stirpis committere ramis.* 

corripere V, 247 *illud in his rebus ne corripuisse rearis 
me mihi.* Vox hic satis pi*aegnanter usurpata et cuni dativo personae 
coniuncta est: cum enim proprie vim celeriter comprehendendi 
habeat, cum dativo personae — similiter ac sibi assumere — eam 
accipit notionem ut sit *sententiam aliquam haud ita certam et 
explanatam amplecti.' 

consciscere III, 81 *ut sibi consciscerent maerenti pectore 

letum.' 

contingere IV, 1110 /cum sibi quid cupiant ipsi coutingere 

quaerunt.' VI, 710 *contigit ei.' 

§• 3. Terba quae cum ^in' praepositioue composita snnt 

triplicem apud Lucretium admittunt structurara : coniunguntur enim 
aut cum praepositiono aut cum dativo aut cum accusativo. 
Discrimen autem quod intercedit inter hasce constructiones idem 
fere est, quod in prooemio in universura, quoad fieri poterat, in- 
dicaviraus et in verbis iara tractatis observavimus. Lucretius autera 
in his verbis construendia dativo campura satia araplura longeque 

patentem concessit. E magna euim verborura copia quae liuc 
pertinent non amplius quam novem praepositionem patiuntur, et 
ita quidem, ut ab bis quoque dativus non solum non abbon-eat, 
verum etiam saepius cum eo coniungantur quam cum praepositione. 
Denique haud raro accusativum haec verba assumunt nullo fere 
discrimine inter hunc et tertium casum intercedente. An inve- 
stigaverit quispiam subtilem quandam diflferentiam inter 'auris 
incidit ipsas,' quod VI, 566, et 'corporibus rerum inciderunt,' quod 
VI, 351 exstat? Prorsus autem turbata videtur esse structura verbi 
insinuandi, cum modo cum dativo, modo cum praepositione, modo 
cum accusativo; modo activo, modo neutro sensu constructum in- 
veniatur. Sed baec suo loco, iam singula verba enumerabo: 

incutere semper cum dativo: I, 19 omnibus incutiens 
blandum amorem/ I, 924 'incussit suavem mi — amorem.* III, 
832 *membris incussam cretam.* Idem verbum in codicibus tra- 
ditum est IV, 1210 *mortis metus iis incusserat acer/ Sed to- 
lerari vix poterit, quoniam iucutere neutro sensu adhibitum alibi 
non legitur, quamquam Gronovius*) Iiuuc usum defendere cona- 
tur. Quare rectius cum Lachnaanno legeraus 4ncesserat,^ quod 
a litteris traditis non raultura recedit et sensura huic loco aptura 
optime exprirait. De dativo autera cum hoc verbo coniuncto 
quamvis apud Lucretiura — casu nirairura — non inveniatur, 
dubitari non potest ei analogia similiura verborura, et cum e. 
g. Sallustius Cat. XXXI, 3 dicat *quibus belli tiraor insolitus 
incesserat;* Caesar B. C. III, 74 *exercitui orani tantus incessit 
ex incoraraodo dolor.' 

incidere ubi locus raanifesto et aperte indicatur praeposi- 
tionem assurait: VI, 145 *e nube in nubera vis incidit ardens.^ 
VI, 296 *cura ventus incidit in calidam nubem.* Nec multum 
divei*so sensu dativus invenitur: II, 227 *incidere ex supero levi- 
oribus.* II, 240 4evioribus incidere umquam.' IV, 351 *corpo- 
ribus rerum inciderunt.* VI, 1172 'raulti praecipites lymphis pu- 
tealibus alte inciderunt.' Ac ne accusativus quidem ab hoc verbo 
abhorret apud Lucretium, exhibetur sane omnibus libris manu- 



*) cf. Gronovius observationes II. 7 p. 260. 

scriptis IV, 566 *non auris incidit ipsas.' Quod tamen cum ab- 
horrere videretur Larabino a Latino sermone, mutavit ille in *ac- 
cidit/ Cui Lachmannus in commentario p. 242 quodammodo as- 
sentitur, quamquam in textu traditam retinuit lectionem. Et 
recte quidem illum fecisse mihi persuasi. Primum enim ratio 
vel relatio, quae verbo *in' praepositione tribuitur, non magis 
impedit, quominus hoc verbum transitive quod dicimus usurpe- 
tur, quam ea ratio, quam verbum ^ad' praepositione assumit: 
quare si *accidere' V, 607 sine ulla dubitatioue cum accusativo 
constructum esse comprobamus, quid obstat, quominus de hoc 
verbo idem iudicemus? Certe Lachmannus testiraoniis confirmat 
alia verba cum 'in' praepositioue composita eadem ratione con- 
structa inveniri (apud nostrum I, 326 *mare quae impendent 
de quo vide Lachm. comm. p. 374). Accedit quod Apuleiura 
praepositione omissa"^) ita dixisse constat, et de Terentio idem 
testatur scholiastes ad Theb. YIII, 1, quamquam eo loco, ad quem 
ille alludit, Phorm. 175 *ego in eum incidi infelix locum' libri 
manuscripti omnes praepositionem tuentur. 

incumber e cum praepositione : V, 1095 *in ramos incumbens 
arboris arbor.' Cura dativo: VI, 1141 4ucubuit tandem populo 
Pandionis omni.' 

incurrere I, 287 *moIibus incurrit validis cura viribus 
amnis.* 

i n d u er e uno loco ubi apud Lucretium legitur cum praepositione 
coniungitur: IV, 814 *nos in fraudem induimus fmstraminis ipsi/ 
Nam II, 734 non recte Lambinus hanc vocem restituit, cum 
versum sic progredientem efficeret: *quae sunt induta colorem.' 
Magis placet quod Lachmannus scripsit: *quo sunt irabuta colore.* 
Codices habent *quo sunt irabuta colose.' 

inesse ter cura praepositione iungitur: I, 173 *iu rebus 
inest secreta facultas.' III, 384 *nec cruor in lignis neque saxis 
sucus inesse,' quod eisdem verbis repetitur V, 130. V, 542 *nec — 
in pedibus pondus sentimus inesse/ Ceteri autem loci, ubi hoc 
verbum etiam legitur, magnara raovent dubitationera. Etenim cum 



^) cf. Drakenborchii ad Lir. II, 30, 13 adn. 



— 25 — 

omnes omniuiD temporuiD scriptores Bomani hoc verbam aut cum 
dativo aat cum praepositione coniungant, apud Lucretium duo 
inveniuntur exempla, ubi manifesto et sine codicum discrepantia 
ablativus exstat: I, 590 'maculas generalis corpore inesse/ III, 632 
*toto seutimus corpore inesse vitalem sensum.'*) Ceteris locis 
III, 1052 'pondus inesseanimo' et VI, 984 ^varii sensus animantibus 
insunt,' ubi ex forma ipsa diiudicari non potest, tertius an sextus 
casus accipiendus sit, rectius dativum statuemus, ut usitata evadat 
huius verbi syntaxis, quamquam argumentis Holtzium refutare 
non possum, qui his quoque locis ablativum adscripsit. 

inferre semper cum dativo: III, 678 'si nobis inferri 
solitast animi vivata potestas.' V, 974 *dum rosea face sol inferret 
lumina caelo.' Y, 1244 ^hostibus intulerat ignem.' 

increpare ea significatione qua valet ^obiurgare' dativum 
assumit: III, 930 *hoc alicui nostrum sic iucrepet ipsa.' 

inhiare cum *in' praepositione coniungitur, cum significet 
^cupide aliquem intueri:' I, 36 4nhians in te.' 

inicere III, 378 *nobis iniecta' (sc. corpora.) 

inlidere lY, 1072 de amantibus dicitur, qui tam cupide 
inter se osculantur, ut labellis tamquam cohaereant, et cum dativo 
coniungitur ^dentes inlidunt saepe labellis.' 

immiscere I, 877 *ut omnibus omnis res putet inmixtas 
rebus latitare.' III, 392 ^corporibus nostris inmixta.' 

immittere semel cum praepositione, semel cum dativo 
coniungitur: VI, 441 *in aquam subito totum se inmittit.* IV, 713 
^semina cum sunt oculis inmissa.' 

innasci cum dativo: II, 286 *est nobis innata potestas.' 
Altero loco III, 790 'innasci quavis in parte soleret' quod iteratur 
V, 136, hoc verbum *in' praepositionem cum ablativo coniunctam 
assumit. Quod cum proprie ab his verbis abhurreat, videre licet 
vel plurimum valere ad structuram significationem, quam verbum 
compositione"^^) induat , neque a praepositionibus solis cum verbis 



*) Alia omissae praepositionis exempla, ubi alii scriptores eam adhibent 
Tide apud Holtzinm p. 9 sq. 

**) cf. Lehmann p. 3 ubi rectissime Zumptium refutat (gramm. §. 415.) 
Hahn p. 2. 

coniunctis constraendi rationem pendere; itaque cum Mnnascr his 
duobus locis idem sit atque *oriri,' sine ofifensione *in' praeposi- 
tionem accipit cum ablativo coniunctam. 

imponere III, 888 *ignibus impositum calidis torrescere 
flammis.' V, 543 'imposita nobis pondera/ 

irrumpere II, 306 *neque in omne unde coorta queat vis 
nova inrumpere.' 

insinuare triplicem admittit structuram nullo discrimine 
intercedente, coniungitur enim aut cum praepositione aut cum 
dativo aut cum accusativo. Praepositionem autem aut dativum 
ubi assumit, semper activo sensu adhibitum est, sed accusativum 
ubi patitur, modo activum raodo neutralem*) sensum habet. 
1) Cum praepositione : III, 669 *in corpus nascentibus insinuet 
se.' IV, 523 *in auris insinuata,' VI, 234 *insinuatus in ipsum' 
(sc. calor in vas.) VI, 802 *odor insinuatur quam facile in ce- 
rebrum.' 2) Cum dativo: I, 113 *an contra nascentibus insinuetur.' 
II, 684 *sapor insinuatur sensibus.' III, 720 *extrinsecus insinuari 
vennibus.' III, 727 *quasi corporibus perfectis insiimentui-' quod 
iterum occumt III, 836. 3) Cum accusativo: a. activo sensu: 
I, 116 *an pecudes alias divinitus insinuet se.' IV, 1023 'quibus 
aetatis freta primitus insinuatur semen.' V, 44 *quae pericula 
tumst ingratis insinuandum.' b. neutrali sensu : I, 409 *caecasque 
tenebras insinuare.' V, 73 *quibus ille modis divum metus 
insinuarit pectom.' 

inserere semper cumdativo: 1,901 *non est lignis tamen 
insitus ignis.' V, 182 *notities hominum dis unde est insita 
primum.' V, 329 *aeternis famae monimentis insita.' V, 538 
*quibus insita vivit.' V, 1163 *unde etiam nunc est moiijalibus 
insitus horror.' 

insidere III, 901 *nec tibi earum iam desiderium super 
insidet una.' 

instare cum dativo: I, 65 *horribili super aspectu mortali- 



*) De ratione qua verba activo et neutro sensu promiscue apnd scriptores 
Latinos usurpantur Tid. R. Knehner gramm. II. § 28. Exempla ex Lucretii 
earminibus collegit Holtzius p. 118 s^. 

bus instans/ Altero loco II, 113 *imago ante oculos — instat/ 
ubi praepositionem *ante' assumit, pro simplici *stare' positum est. 

insultare verbo proprio sensu dicto Lucretius dativum 
accommodavit III, 1030 *equis insultans.' 

intendere IV, 76 *magnis intenta theatris* etiterum VI, 109. 

intorquore VI, 125 *procella nubibus intorsit sese.' 

invadere eadem fere significatione intransitive et transitive 
apud Lucretium usurpatum reperitur. Praepositionem enim patitur 
VI, 659 (dolor) *oculos invadit in ipsos.' Accusativum autem 
assumit VI, 175 'ventus ubi invasit nubem.' 

involvere VI, 443 *ut involvat venti se nubibus ipse 
vertex.* Altero autem loco ablativura, quem dicimus instrumen- 
talem, boc verbum accepisse rectius iudicabimus, quamvis quodam- 
modo dativus quoque defendi possit: V, 970 *circum se foliis ac 
froudibus involventes.' 

Unum verbum cum W praepositione compositum restat, 
quod II, 1125 4n venas cibus omnis inditur' in mss. cum 4n' 
praepositione coniunctum reperitur. Sed Lucretii genere dicendi 
accuratius investigato cum Goebelio*) fecerim, qui hoc verbum 
poetae abiudicavit et hoc loco scribendum censet 'diditur.' Etenim 
in carminibus Lucretianis paulo diligentius versatum fugere non 
potest poetam nostrum vel maxime amare certos quosdam verborum 
circuitus certasque orationes, quae in forniulas quasi quasdam 
abierunt, quod etiam cadit in illud 4n venas cibus omnis diditur 
sic II, 1136 cf. III, 701, 705; IV, 627; V, 268, quare nostro 
quoque loco Miditur* contra codicum auctoritatem legeudum esse 
censeo, mutatio autem haud ita difficilis in libris quales sunt 
Lucretii carminum non fugienda est. 

§ 4. Yerba cnm ^iuter' praepositione composita 

duo inveni , quae ad hanc quaestionem pertinerent, quorum unum 
*intervomere' iteratam accipit praepositionem : VI, 894 *dulcis 
inter salsas intervomit uridas.' Alterum autem in transitivam abiit 



*) Goebel qiiacstiones Lucretianae criticae etc. , Salzburg 1857 p. 18, 

yim et cum accusativo coniuDgitur: 1, 354 'inter saepta meant 
voces/ Simili modo Plinius V, 30, 33: *loDgeque clarissimum 
Asiae Pergamum, quod intermeat Selinus'. 

§ 5. Yerba cnm ^ob' praepositione cemposita 

exprimuut eam inter duas res appropinquandi rationem, quae fit 
cum res contra rem collocatur. Haec autem, quam dixi, gene- 
ralis appropinquandi notio, quae in iia inest, aptissima est quae 
dativum accipiat. Itaque Lucretius ad omnia verba quae liuc 
pertinent tertium casum accommodat, excepto uno *obversare', 
quod duobus locis ubi legitur praepositionem assumit: VI, 975 
*obvei'santur ante oculos'. IV, 1054 *nomen dulce obversatur ad 
auris'. Cetera verba, quae omnia dativum assumunt, haec sunt: 

occurrere III, 524 *falsae rationi vera videtur res occur- 
rere\ IV, 780 *nobis occurrit imago.' VI, 32 *quibus e portis 
occurri cuique deceret'. 

offere III, 1039 4eto caput obvius optulit ipse'. V, 957 
*quod cuique obtulerat praedae fortuna'. 

obicere V, 753 *obiciens caecum radiis ardentibus orbem.' 

obniti IV, 435 'obnitier undae\ 

obsistere I, 106 *minis obsistere vatum\ VI, 227 *cui iiil 
obsistere possit.' VI, 331 'nec facilest tali naturae obsistere 
quicquam.' 

obstare I, 289 *quidquid fluctibus obstat.' II, 88 *neque 
quicquam a tergo ibus obstet.' Sic optime locum rostituit 
Abrahamus Preigerus, amicus Havercampi, cui assentiuntur 
Lachmannus Bernaysius Munroius. Codices habent corrupte *a ter- 
gibus.' IV, 1142 *nisi tute tibi obvius obstes.' 

obstruere V, 752 *altura caput obstruere ei.* Dativum 
commodi vel incommodi assumit: 

obesse V, 175 *cui veteres (sc. res) obsunt.' VI, 71 'tibi 
numina sancta oberunt.' 

$ 0« Yerba Gnm ^prae' praepositione composita 

ad vim referre licot verbi 'praoosse/ vel ad causativam quae est 
'facere ut quis praesit,* itaque plerumque, sicut hoc ipsum verbum, 
dativum assumuui. Apud Lucretium autem qui dativi cum his 

verbis coniuucti reperiuntur, oranes fere ad id genus revocandi 
sunt quod dicimus commodi vel incommodi, ita: 

praebere II, 66 *tu te dictis praebere memento/ II, 597 
'unde etiam fluvios frondes et pabula laeta montivago generi pos- 
sit praebere ferarura.' IV, 869 *stomaclio praebent incendia nos- 
tro.' V, 989 pabula viva feris praebebat.' 

praemonstrare VI, 93 *mihi spatium praeraonstra.' 
praepandere I, 144 'clara tuae possira praepandere lu- 
mina menti.' 

praemetuere III, 1017 'mens sibi praemetuens.' 
praecludere I, 975 *tiK eflfugium praecludit.* III, 522 
*effugium praecludere eunti.' V, 373 'haud igitur leti praeclusa 
est ianua caelo.' Ex quibus exemplis Goebelius nimis argute et 
spinose efficere sibi videtur (mus. rhen. XV. p, 418) hoc verbum 
semper cum dativo coniungi necesse esse, quare I, 321 hunc 
casum contra codicum auctoritatem restituit sic scribens *praeclu- 
sit speciem natura videnti.' Librorura raanuscriptorum lectio haec 
cst: *invida praecluset speciera natura videndi.* lara apparet 
'speciera videndi* nullara esse, quod Bentleius perspexit, quare 
rautatio facieuda est. Goebelius igitur, cura rationera verbi cen- 
seat dativura necossario postulare quasi supplementura quod oraitti 
non possit, scripsit pro 'videndi* 'videnti.* Sed neque ex tribus 
exemplis Lucretianis eftici potest hunc casura seraper necessarium 
esse, nec video cur ratio verbi ipsius eum necessario flagitet. 
Atque ne ipse quidem hic dativus, quera doctus ille vir eflfecit, 
plane quadrare raihi videtur ad sententiarura nexum, cum natura 
dicatur nobis videndi facultatera non tribuisse. Quara senten- 
tiam optime Lachmaunus reddidisse mihi videtur scribendo *invi- 
dia praeclusit spatiura natura videndi.' 

Verba autera quae ex ratione praepositionis," quacura coraposita 
sunt, et ex significatione inde accepta construendi rationem petunt, 
duo inveni: praestare et praecedere, quorura illud seraper intran- 
sitive i. e. cura dativo aut absolute usurpatur, alterura uno loco 
ubi legitur accusativum adraittit.*) 

*) Vulgaris haec est utriusque verbi structura cf. Fr. EUendt lat. gramm. 
ed. M. Seyffert prooem. p. 6 sq. 

praestare I, 208 4ncultis praestare videmus culta loca/ 
I, 358 *alias aliis praestare videmus poudere res.' 

praecedere IV, 835 4inguae praecessit origo sermonem* 
cuius enuntiationis haec est sententia: lingua, quae sonitus et 
voces efficit et modulatur, prius homini data est quam sermo 
exoreretur, quo nuuc homines colloquentes inter se utuntur. 

§ 7« Yerba cam ^pro' praepositioue couiposita 

eam induunt notionem ut significent rem verbi actione ita in 
promptu esse, ut sub conspectu quasi posita sit. Cum autem 
verba, quae ad rem quam nunc tractamus pertinent, meram ser- 
vaverint apud Lucretium loci significationem, semper praepositionem 
cuique loco accommodatam accipiunt: 

procumbere I, 291 'procumbere ^quam libot in partera.' 

procurrere I, 969 *si quis procurrat ad oras ultimus ex- 
tremas.' 

proferre I, 207 4n teneras possint proferrier auras.* 

prolabi VI, 574 ^prolapsa in pondera.' 

prorumpere active usurpatur VI, 430 *prorumpitur in 
mare venti vis.' 

protrahere IV, 1181 *omnia possis protrahere in lucem.' 
V, 1029 4psa videtur protrahere ad gestum pueros infantia liu- 
gaae.* V, 1452 *unum quicquid — protrahit aetas in medium.' 

provolvere VI, 553 *gleba e terra provolvitur ingens in 
lacunas.' 

Dativi qui in verbis cum *pro' compositis apparent revocandi 
sunt ad dativum commodi vel incommodi, ita: 

prodesse I, 93 *nec miserae prodesse quibat.* II, 39 *animo 
prodesse putandum.' 

profundere IV, 928 'ne ventis verba profundam/ 

promittere I, 410 *hoc tibi de plano possum promittere 
Memmi/ 

proponere III, 183 *sibi mens fieri proponit.* III, 025 *nec 
ratione alia nosmet proponoro nobis possumus.' TTI, 877 *sibi cum 
proponit.' 



— 31 — 

§ 8. Yerbis cniu ^snb' praepositioue compositis 

geueralis est appropiuquandi notio comniuuis eis quae eum prae- 
positiouibus *ad* et *iu* composita sunt, Sed ut inter illa subtile 
quoddam siguificationis intercedit discrimen, quod ex indole prae- 
positiouum proficiscitur, ita ne haec quidem omnibus ex partibns 
cum illis congruunt. Hac enim de qua agitur praepositione appro- 
pinquandi significatio ita definitur, ut motus paulatim fieri dicatur 
furtimque et latenter. Structura autem ipsa cum hoc subtili 
significationis discrimine nihil mutetur, haec verba, sicut illa, 
aut praepositiouem aut dativum admittunt. Atque in. eo quoquo 
congruunt, quod Lucretius dativum multo saepius adhibuit quam 
praepositionem: e tredecim enim verbis quaehuc pertinent undecim 
cum dativo coniuuguntur, cum praepositionibus autem haec duo: 

succedere III, 607 *supera succedere fauces.' IV, 139 
*solem succedere praeter' i. e. praeter solem praelabi. V, 1121 'ad 
summum succedere honorem.' V, 1368 *in montem succedere 
silvas cogebant.' Ac ne dativus quidem ab hoc verbo proprio 
sensu usurpato prorsus abhorret, quod testatur V^ 268 *simul ac 
primum nubes succedere soli coepere.' Quo loco cum de nubibus 
dicatur, quae subter solem praeterlabunter eumque inumbrant, 
apparet eadem de re hoc loco agi, quae supra IV, 139 eodem 
verbo expressa est addita praepositione *praeter.' Discrimen autem 
iuter duas has elocutiones uuUum cernitur. 

subsilirell, 191 *subsiliunt ignes ad tecta.' 

Reliquis verbis, ut dixi, dativum Lucretius accommodavit, 
sunt autem haec: 

succurrerc V, 763 *cur aliud nequeat succurrere lunae 
corpus.' Memorabilis est locus quod ex paucis est, ubi propria 
huius verbi vis servata est. Cum enim plerumque eam in vim 
abierit, ut sit ^cuiTondo alicui auxilio esse,' hic et apud Varronem 
L. L. V, 8 § 48 'pagus Succusanus, quod succurrit Carinis' est 
*succedere' vel *subvehi^ propria significatione = sich unter etwas 
schieben, unter etwas hinlaufen. 

subdere IV, 445 *oculo manus uui subdita.' V, 101 *nec 
tamen hanc possis oculorum subdere visu.* 

subesse II, 128 *tales turbae motus quoque materiai sig- 
niiicant clandestinos caecosque subesse/ III, 284 ^atque aliis aliud 
subsit magis emineatque/ III, 871 '^atque subesse caecum ali- 
quem cordi stimulum/ 

subiungere II, 862 4mmortalia si volumus subiungere 
rebus fundamenta.' III, 421 ^utrumque uni subiungas nomen.' 

subsidere semel cum dativo legitur obscoeno sensu quo 

ideyi est ac *maritari, marem patif IV, 1190 *equae maribus 

subsidere possunt.' 

substernere IV, 409 *aequora substrata aetheriis ingenti- 
bus oris.' 

Dativi commodi vel incommodi bisce exemplis exstant: 

sufficere II, 108 *aera rarum sufficiunt nobis et splen- 
dida lumina solis.' 

summittere I, 8 ^tibi suavis daedala tellus summittit fio- 
res.* IV, 950 ^poplitesque cubanti saepe tamen summittuntur.' 
VI, 818 *alitibus summittere debent mortiferam vim.' 

suppeditare bis neutrali, ter activo sensu usurpatum as- 
Bumit dativum: I, 597 *materies ut suppeditet rebus reparandis.' 
VI , 666 *toti caelo terraeque putandumst — satis omnia suppe- 
ditare.' — II, 26 'lumina nocturnis ut suppeditentur.' III, 10 
*patria nobis suppeditas praecepta.* VI, 1064 *ut mihi multa 
parum genere ex hoc suppeditentur.' 

subsistere 1, 1079 ^ulli subsistere debet.' II, 236 'nuUi 
subsistere rei.' 

Restat autem locus, ubi verbum suffundendi in mss. cum 
accusativo obiecti constructum invenitur, et ita quidem, ut dativus 
subaudiendus sit: III, 304 ^suffundens caecae caliginis umbram.' 
In codicibus quod legitur 'effundens' quippe quod metro repugnet, 
recte iam ab Italis mutatum est in 'suffundens,' et ad totam 
enuntiationem subaudiendus est dativus ^ei.' Sed recte Lach- 
mannus videtur, ut Lucretii constantia servaretur generis dicendi, 
scripsisse pro *umbram' ablativum *umbra,' ut structura hunc in 
modum comparata sit: *3uffundere aliquem aliqua re.' Eadera 
enim syntaxis omnibus locis, ubi hoc verbum apud Lucretium 

legitur, invenitur ut III, 39 *orania sufifundens mortis nigrore,' 
similiter V, 482; VI, 479, 1144, Quare quamvis illam alfceram 
structuram,*) cuius hoc est schema *suflfundere alicui aliquid' to- 
lerari posse non negaverim, praeferenda videtur Lachmanni emen- 
datio satis facilis, praesertim cum in fine versus usu veniat. 



*) Unum exemplum quoad libros evolTi citatum inyeui in Forcell. indice 
verborum : Petronii frg. p. 678 (ed. Burm.) ^capiti suffundere costum.' * 



III. 



T, 



erfcio loco disserere volui de verbis ihtransitivis , quae 
cum praepositionibus quibusdam composita in transitivam abeunt 
notionem et quai*tum casum accipiunt. Quae verba aut motum 
significant, ut ire vadere volare, aut statum e piiore motu pro- 
fectum, ut iacere stare. Fraepositionum autem, quibuscum haec 
verba componuntur , frequentissimae hae sunt : circum per praeter 
trans super. Neque vero aliae praepositiones cum verbis intran- 
sitivis compositae ab boc quem diximus usu abhorrent; ac ne eae 
quidem, quae cum ablativo coniunguntur hanc stmcturam plane 
respuunt, quamquam apud Lucretium haud ita saepe occm*runt. 
Prorsus autem recte haec verba transitivam accipere potestatem 
dici ea demonstrant exempla, quibus in passiva forma nomina- 
fcivus praebetur ex accusativo formae activae profectus e. g. mor- 
tem obire — morte obita (I, 135), decurrere lumen vitae — 
lumine decurso vitae (III, 1040). Sed ut ne classici quidem 
qui dicuntur in hac re semper sibi constant, sic Lucretius quo- 
que nonnuUis verbis praeter accusativum praepositionem adscri- 
bit, eorumque servat primariam vim. In tribus autem verbis 
dativuni quoque nullo fere discrimine intercedente usurpavit, quae 
quoniam supra tractata sunt hoc loco omittam et ea enumerabo 
de singulisque disputabo, quae accusativum aut praepositionem 
iteratam patiuutur, et ita quidem hac in re vei-sabor, ut, sicuti 
in prioribus quoque, singula verba disponam ex ordine praeposi- 
tionum quibuscum composita suut. 

adire seraper accusativum assumit: II, 171 *mortalis quae 
suadet adire.' V, 614 ^brumalis adeat flexus.' V, 1227 *divom 
pacem votis adit.' VI, 75 *delubra deum — adibis.' 

ascendere VI, 469 *montis cura ascendimus altos/ Eo- 
demque modo 

conscendere construitur VI, 47 *insignem conscendere 
currum/ Altero autem loco intransitivo usurpatura est V, 1295 
'in equi conscendere costas.' 

decurrere bis apud Lucretiura transitive legitur : IV, 1188 
*spatium decurrere amoris/ III, 1040 *ipse Epicurus iit decurso 
lumine vitae.' Sic enim legendum esse censeo cum Lachmanno 
et Bernaysio pro *obiit' quod codicibus traditum metro repugnat.*) 
Reliquis autem locis (II, 370; III, 311; IV, 702; V, 1261) 
praepositionem *ad' aut *in' poeta accommodavit, in quibus con- 
structionibus diflferentia est manifesta. Praepositione enim appo- 
sita finis indicatur, quo actio verbi spectat, veluti cum exstat 
II, 370 *ad sua quisque fere decurrunt ubera lactis,' At si ac- 
cusativum Iioc verbum assumit, trbpice dicitur pro *decurrendo 
finire' ut nos dicimus ablaufen vel durchlaufen. 

escendere V, 1299 *falsiferos escendere currus.' 

impendere proprio sensu usurpatum ubi significat heru- 
berhangen Lucretius cura accusativo coniunxit: I, 326 ^raare quae 
(sc. saxa) impendent/ Nec haerendum est in hac structura,**) 
cum expressis verbis Diomedes p. 305 eara probet. Quare sine 
causa Bentleius Terent. Phorra. 180, ubi libri, quibuscum Do- 
natus consentit, exhibent ^ta nunc inparatum subito tanta te 
impendent mala' oSendit; r6peritur etiam quartus casus apud Lu- 
cilium vs, 98 *ut quae res me impendeat agatur.' 

ingredi I, 82 *viamque indugredi sceleris.' V, 55 *cuius 
ego ingressus vestigia.' Cicero hanc vocem, praeterquam quod 
item transitive usurpat, cum' praepositione plerumque coniungit, 
cf. Augustin p. 16. 

inire Lucretius semper transitive usurpat: I, 82 *impia 
rationis inire elementa.' 1, 638 4nit proelia.' III, 679 *vitae 
cum limen inimus.' III, 982 *nec Tityon volucres ineunt.' IV, 338 
*aer ater init oculos.' 



*) cf. qaae Lachmannus ad locum adnotavit, comm. p. 206. 
**) cf. supra s. v. incidere et Lachmanni adn. ad VI, 489. 

3* 

insistere Lucretius I, 406 ^institerunt vestigia certa viai 
tralata significatione, sicut etiam classici dicunt 4nsistere munus 
negotium rationem' cum accusativo coniunxit. Ubicunque autem 
propria servata est notio, aut dativum aut praepositionem hoc 
verbum assumere videtur. 

Eadem ratio usu veuit in verbo intrandi quod lY, 658 
'caulas intrare palati' transitivo sensu positum est. 

In obeundi verbo Lucretius analogiam latius propagasse 
videtur, cum ei accusativum non ita solum accommodaverit, ut 
vox in tralatam vim abiret, sed etiam tum, cum loci significatio 
manifesto servata est, ut IV, 438 *quae demersa liquorem obeunt. 
Ceteris autem locis accusativus optime se habet: IV, 962 *in 
somnis eadem videmur obire' h. e. easdem res in somnis tractare 
atque vigilantes. IV, 964 *proelia obire.* IV, 1013 *mortem 
obeunt' quae oratio passive ita legitur *morte obita' I, 135 et 
IV, 732. Atque etiam *obire' mortis vocabulo non addito ex 
frequenti harum vocum coniunctione eam vim accepit ut esset 
*morr Ita V, 773 ^ofiecto lumine obire.' V, 1418 *ut letum 
obiret.' 

Aliud etiam verbum cum ^ob' praepositione compositum hoc 
loco tractare liceat, quamvis ad hanc quam nunc tractamus rem 
proprie non pertineat. Verbum enim officiendi, quamquam 
neque motum neque statum inde profectum significat, Lucretius 
recedens a vulgari genere dicendi et a ratione huic verbo praepo- 
sitione tributa semper transitive usurpavit, ita II, 156 *qua propter 
simul inter se retrahunter et extra officiuntur.' IV, 761 *corporis 
offecti sensus.' 773 *offecto lumine.* Quod vero Lachmannus, 
quem sequitur Bernaysius, coniectura restituit VI, 755 'sed natura 
loci vi ibus officit ipsa suapte' (codices pi*aebent corrupte: loci 
opus efficit,) non equidem affirmaverim tolemri non posse, sed 
magnam movet dubitationem. Violatur enim hac, quam Lachmannus 
statuit, lectione elisionis lex, quam L. Muellerus observavit et in 
libro de re metrica conscripto primam constituit,'*') ^ut non possint 



*) cf. L. MueUeri de re metrica poetarum Latinorum praeter Plautum 
et Terentium Ubri VII, Lips. 1861 p. 284. 



'erentium Ubri VII, Lips. 1861 p. 284. 

monosyllaba longa aut media eHdi in brevi, nisi quae sint inde- 
clinabilia aut flexioue formata aliena a legitimis modulis, neque 
umquara apud dactylicos tota verba absorbeantur elisione/ Quo 
accedit quod *officere' quod Lacbmannus pro *efficere' restituit, 
tribus locis quos modo citavi accusativum assumit, cum^huic uni 
loco Lachmanni coniecfcura dativus tribuatur — quamquam hcrt^ 
levius est, quoniam haec apud alios scriptores usitata est huius 
verbi syntaxis. Vel maxime autem arridet hoc ipsum *officere,' 
quippe quod sententiarum conexui certe aptissimum sit, Quare 
hoc acceperim, sed quid ad versum explendum adiciendum sit 
certo dici nequit. Mihi uunc in promptu non est, quod ad litteras 
- traditas prope accedat: quod ad grammaticam et metricam rationem 
quodque ad sensum attinet, omnia recte sese haberent, si legeremus 
omissa voce *vi' 4oci ibus officit,' nam in hiatu non haerendum 
est, quouiam caesurae vi potestateque satis excusatur. Quem si 
quis removere vult, legat e, g. *loci procul officit' aut *loci probet 
officitque ipsa suapte' vel tale aliquid.*) Ceterum idem verbum 
' uno loco restitueodum esse persuasum habeo, ubi codices et editiones 
praebent *efficere.' I, 977 vulgo sic exhibetur *nam sive est ali- 
quid quod probeatque efficiatque, quo minu' quo missum est veniat 
finique locet se.' Ego pro 'efficiat' scribendum censeo cum Briegero 
(philol. XXIII p. 635) *officiat;' efficiendi enim verbum cum parti- 
cula 'quo minus' non coniungitur, verba autem impediendi saepe 
bina iuxta coUocata inveniuntur cf. II, 786; I, 780; 11^280, 
794; V, 716. 

Amplissimum verborum intransitivorum campum quae com- 
positione iu transitivam abeunt vim, ea apud Lucretium obtinent 
verba, quae cum *per' praepositione composita sunt. Exstant 
autem haec: 

peragrare Lucretius semper cum accusativo spatii quod 
quis pennetitur coniungit: I, 74 *omne inmensum peragravit.' 
I, 926 *avia Pieridum peragro loca.' II, 355 'viridis saltus or- 
bata peragrans.' II, 676 *cetera consimili mentis ratione per- 



*) In Manroi coniectnra qnae est *sed uatnra loci ope snfficit ipsa snapte* 
non satis apparet quid sit iUud *ope snfficere.* 

agrans* tralatam habet significationem = illustrare, contemplari. 

percurrere I, 273 *percurrens turbine campos.' I, 1003 
^quod (sc. spatium) neque clai*a suo percurrere fulmina cursu pos- 
sint.' IV, 586 et iterum V, 1405 *unco saepe labro calmos per- 
currit/ V, 1219 *magnum percurrunt murmura caelum' quod 
iteratur VI, 288. Uno loco VI, 668 *per mare ac terras per- 
cuiTere' praepositio inv^nitur. Discrimen autem quod intercedit 
inter bas duas elocutiones id est, ut praepositione addita amplum 
significetur et paene immensum spatium, per quod motus de quo 
agitur patet; accusativus autem nude positus rem simpliciter in- 
dicat, ad quam actio verbi spectat. 

perflare duobus locis ubi legitur accusativum assumit: 
VI, 132 ^veuti nubila perflant.' VI, 136 ^silvam cum flamina 
perflant.' Eodem modo 

perfluctuare III, 719 *timidos perfluctuat artus.' Pri- 
marium autem verbum, unde hoc frequentativum quod dicimus 
derivatum est, Lucretius inti*ansitive adhibet: priore loco II, 392 
praepositionem ei adscripsit *per colum vina videmus perfluere,* 
altero autem idem valet ac diffluere zerfliessen: III, 935 'com- 
moda perfluere.' 

perlabi semel accusativum patitur: V, 762 ^rigidas coni 
perlabitur umbras.' Reliquis autem locis sine discrimine signi- 
ficationis praepositio adhibita est: IV, 246 *per nostras acies 
perlaUitur omnis.' V, 764 supra solis perlabier orbem.' Denique 
finis qui appetitur praepositione *ad' exprimitur: IV, 355 'nec ad 
nostras acies perlabitur ictus.' 

Atque ratio prorsus eadem usu venit in insequenti verbo 
permanare, quod semel cum accusativo legitur: I, 494 *per- 
manat calov argentum.' Gum pi-aepositionibus hisce locis inve- 
nitur a) cum *per:' II, 397 *per cuiusque foramina permanare." 
III, 697 *permanare animam nobis per membra.' IV, 196 *per- 
manare per aeris intervallum.' b) cum 4n:' I, 348 *in saxis et 
speluncis permanat aquaram liquidus umor.' Haec praepositio 
non proprie ad hanc vocem accommodata est, vel potius dicen- 
dum erit verbum permanandi praegnanter illo loco did pro 4n- 
esse et peimanare,' et *in' referendum esse ad notionem ^inesse.' 

c) finis indicatui- praepositione *ad:' I, 355 ^rigidum permanat 
frigus ad ossa.' 

persultare I, 15 'persultant pabula laeta.' 

Verbum pervadendi quoque codices uno loco, ubi apud 
Lucretium legitur, transitive usui*patum exhibent: I, 554 sq. ^ut 
nii ex illis a certo tempore posset conceptum summum aetatis 
penradere fiuis.^ Ita est in mss. Sed primo obtutu apparet hanc 
couiunctionem verborum tolerari non posse. Quare Lachmannus'*') 
pro ^summum' scripsit ^summa.' Sed in hac oratione cum in 
primis satis obscurum sit hoc ipsum ^summa,' quod Lachman- 
nus restituit, quodque ipse sic definit 'universo vivendi actu' ego 
scribendum puto 'ad summam aetatis pervadere finem,' aut quod 
Briegerus proposuit ^ad summae aetatis pervadere finis,' quam- 
quam in hoc pleonasmo qui evadit si coniungitur 'finis summae 
aetatis' quodammodo offendor. Fraepositio autem ^ad ,' quam 
dmisit Christius, non omittenda est, quoniam fiuis indicatur ad 
quem quid perducitur, quod perspexit Lachmannus qui laudat 
Varr. L. L. VIL p. 300: quare quod est *pervade polum' valet 
'vade per polum.' Nostro autem loco inepte diceretur ^vadere 
per finem.* 

pervolgare neutrali sensu Lucretius semper cum accusa- 
tivo coniungit: II, 164 'pervolgant fulgura caelum.^ II, 346 
^quae pervolgant nemora avia.^ IV, 206 ^solis pervolgant lumina 
caelum,' Uno autem loco, ubi activam ei tribuit sententiam, 
cum praepositione coniungit: V, 1160 ^quae causa deum per 
magnas numina gentis pervolgarit.' 

pervolitare transitive II, 145 *nemora avia pervolitantes,* 
quod iterum occurrit VI, 346. Altero loco VI, 952 *per dis- 
septa domorum pervolitat^ praepositio adiecta est. Primarium 
verbum ^pervolarei semper intransitivum 'apud Lucretium est. 

praeterire omnibus locis' Lucretianis ti*ansitivam accepit 
potestatem: II, 1004 'quod saepe nocentes praeterit.* IV, 384 
per tmesin 'ea praeter creditur ire.' V, 758 4oca praeteriit flam- 
mis iniesta.' Passiva forma hisce locis exhibetur: I, 468 ^praeterita 



*) Ceterorum doctomm Tirorum emendationes vid. liachm. comm. p. 43. 

aetas^ II, 1167 *temporibus praeteritis^ III, 853 *praeteritum 
spatium/ 

Ex verbis cum *sub' praepositione compositis unum *subire* 
memorabile est. II,« 363 codices praebent 'subitamque avertere 
curam' quod confirmat Macrobius et probant Wakefieldus et 
Munroius in editione altera. Et rectissime quidem, puto, subitam 
curam ita intei*pretari licet ut idem sit atque ^id curae quod 
eam (sc, matrem) subiit.'*) Quae quidem verborum constructio 
satls mibi videtur constabilita esse analogia illa, qua alia parti- 
cipia passivi maximeque a compositis ab eundi verbo derivata 
eodem modo usurpantur : ita ^praeteritum,* de quo vide paulo supra. 
Ac ne simplex quidem eundi verbum passive et personaliter usur- 
patum abhorret a seimone Latino, ita Lucilius apud Nonium p. 449 
4ntereunt, labuntur, euntur omnia versum.' Lachmannus pro 
*subitam* scripsit *soIitam,' quod minus placet, quippe quae cura 
nuper recepta et non usitata sit. Altero loco quo verbum 'subire' 
legitur quam proxime accedit ad vim obeundi : VI, 1243 *optimus 
hoc leti genus ergo quisque subibat.' 

Cum 'super' praepositione compositum unum invenitur in 
Lucretii manuscriptis verbum, quod accusativum patitur : III, 1029 
*salsas docuit superii-e lacunas.' Lachmannus versum pro spurio 
babet, qtiippe qui intolerabilem efficiat orationis abuudantiam. 
Qua in re ei assentiri non possum et retinendum censeo esse 
versum, modo mutato *superire* in *superare' veteribus editoribus 
et Munroio praeeuntibus. *Superire' enim alias non legitur, saepissime 
autem apud omnes scriptores montes mare flumina superari 
dicuntur. Atque etiam significantius multoque acrius hoc loco sup- 
erandi vox, quacum pugnae periculique cogitatio coniungitur, 
adhibetur, quoniam de Xei*xe sermo est, qui magnis periculis 
magnisque opibus exercitum Hellespontum traiecit.**) 
.transcendere III, 60 ^transcendore finis,' 

transcurrere II, 163 *Ioci spatium transcurrere.' IV, 205 



*) cf. Munro adn. p. 429. 
**) In eadem sententia C. Wolffius videtur fuisse, quoniam in dissertatione, 
quae est de Lucretii yocabulis singularibus, boc yerbum non affert, quamquam 
memorandum certe erat, cum omnibus codicibus traditum sit. 

*multiplexque loci spatium transcurrere.' Semel cum praepositione: 
IV, 191 *immemorabile per spatium transcurrere/ 

Verbum transeundi duas admittit stnicturas — accusativum 
et praepositionem — nuUa plane dififerentia intercedente, quod 
inde cognoscitur, quod eadem substantiva in eodem sententiarum 
nexu cum hoc verbo coniuncta modo obiecti vice funguntur, 
modo a praepositione pendent, veluti II, 386 *ti-ansire — 
foramina' — IV, 598 *vox per tiexa foramina — incolu- 
mia transire potest/ Accusativus igitur his locis occurrit: 
I, 201 ^pontum transire.' I, 489 Hransit enim fulmen caelum.' 
Sic optime Lacbmannus locum restituit, cum codices praebeant 
*caeli,' qua orationis formatione et inepta evadit rerum condicio 
absurdaque eomparatio, et coniunctio verborum apud Lucretium 
inusitata *fulmen caeli.' II, 386 'transire foramina.' IV, 150 
*neque uti vestem potis est transire.' IV, 437 'campos pedibus 
transire videmus.' IV, 610 ^transit clausa domorum.' V, 227 
'cui tantum in vita restet transire malorum.* VI, 348 'integra 
transire multa.' Praepositio exstat his locis: II, 388 lumen per 
cornum transit.' IV, 598 *vox per flexa foramina incolumis transire 
potest,' VI, 228 ^transit enim validum fulmen per saxa per aera.' 
VI, 448 *frigus enim transire per aes calidumque vapoi^m senti- 
mus, sentimus item transire per aurum.' VI, 488 codices prae- 
positionem omiserunt, sed quoniam metrum eam postulat, iam 
MaruUus procul dubio recte eam adiecit sicscribens: *immemora- 
bile per spatium transire solerent.' 

transnare IV, 176 'tranantibus auras.' IV, 599 *recta 
foramina tranant.' 

transvolare IV, 557 *transvolat auras.' Eodemque modo 
construitur frequentativum ab hoc deductum: 

transvolitare I, 355 'clausa domorum transvolitant.* 



Vlta. 



N, 



latus sum Heiinannus Keller a. d. IV. id. nov. a. li. s. LV, 
iu oppidulo Marchico nomine Vierraden apud Suetam sito, patre 
Friderico, qui pmematura mihi morte oreptus est, matre Carolina 
e gente Rickmanniana , quam colo superstitem. Fidem profiteor 
evangelicam. Quattuordecim annos uatus, postquam primis lite- 
rarum elementis in ludo communi imbutus sum, anni LXIX. ti^pore 
autumali Regiomontium Neomarchicorum me contuli, cuius urbis 
gymnasium per undecim semestria frequentavi. Deinde vere 
a. h. s. LXXVI maturitatis testimonio instructus inter cives 
universitatis Fridericae Guilelmae Berolinensis receptus sum, ubi 
studiis philologicis operam navavi et scholis interfui virorum 
doctissimorum Harmsii , . Huebneri , Ad. Eirchhoffii , Mullachii, 
MuellenhofGi, J. Schmidtii, Zelleri. Bis sex menses ibi versalus 
Halas me contuli, ubi studia philologica continuavi per sex 
semestria et praeceptoribus usus sum viris doctissimis Haymio, 
Hillero, Keilio, Kramero, Riehmio, Ulricio, Zachero. SemiDarii 
philologici duo, seminarii paedagogici quattuor semestria sodalis 
fui ordinarius. Praeterea mihi Zacherus, ut per quinquies sex 
menses societati theodiscae interessem, benigne peimisit. Quibus 
omnibus viris, in primisque Keilio et Zachero, qui prae ceteris 
studiorum meorum fuerunt moderatores et adiutores, gratias hic 
ago quam maximas. 



Suetae, Typts expressit F. Freyhoff. 

